Publication: Magyar Közlöny
Issue: MK-2002-15 (Year: 2002, Number: 15)
Era: 1990-2004
Section: 
Paragraph Index: 10

7. Cikk Jelen Egyezmény végrehajtásával meghatalmazott kormányszervek: a magyar fél részérõl: a Szociális és Családügyi Minisztérium* a francia fél részérõl: a Foglalkoztatási és Szolidaritási Minisztérium Jelen Egyezmény rendelkezéseinek kedvezményeit igénylõ gyakornokoknak saját államukban kérelemmel kell fordulniuk a gyakornokok kérelmeinek összegyûjtésével és továbbításával megbízott szervekhez. A fentiek végrehajtása céljából kijelölt szervek: magyar részrõl: az Országos Munkaügyi Kutató és Módszertani Központ** a megyei és fõvárosi munkaügyi központokkal együttmûködve francia részrõl: a Nemzetközi Migrációs Hivatal A gyakornokok kötelesek kérelmükben minden, a megszerzett diplomájukra és az általuk gyakorolt szakmai hivatásukra vonatkozó adatot megjelölni, s ugyancsak kötelesek ismertetni azt az intézményt (vállalatot), ahová munkavállalási engedélyt kérnek. A kérelmek elbírálása a fentebb megjelölt szervek feladata. E hatóságok a kérelmeket, a jogszerûen felhasználható éves létszámkeret figyelembevételével a másik állam illetékes hatóságaihoz továbbítják. A két állam illetékes szervei minden tõlük telhetõt megtesznek annak érdekében, hogy a fenti kérelmekben foglaltaknak a lehetõ legrövidebb idõn belüli ügyintézését biztosítani lehessen. Mindkét állam hatóságai annak érdekében, hogy megkönnyítsék a jelöltek számára gyakornoki állást találni, a jelöltek rendelkezésére bocsátják az álláshirdetésekkel foglalkozó dokumentációt, és minden szükséges intézkedést megtesznek annak érdekében, hogy a vállalatokkal megismertessék a jelen Egyezményben felkínált lehetõségeket. A fogadó államban meglévõ élet- és munkafeltételekrõl szóló tájékoztatást szintén az érdekeltek rendelkezésére bocsátják.

Source: https://magyarkozlony.hu/hivatalos-lapok/01a6fc88e06b1155358073800b51922fd1ec7158/dokumentumok/ee94bef48c8b728fd57fc4582f6e6e67d31bcbea/letoltes